బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
వర్మా.. శ్రీరెడ్డిని వాడుకొని ఇలా చేస్తావా?: అల్లు అరవింద్
శ్రీరెడ్డి అన్నది 20 శాతం అయితే.. రాంగోపాల్ వర్మ పన్నిన పన్నాగం 80 శాతం అని సినీ నిర్మాత అల్లు అరవింద్ ఆరోపించారు. తల్లి లాంటి తెలుగు పరిశ్రమకు వర్మ ద్రోహం చేస్తున్నాడని మండిపడ్డారు. గురువారం (ఏప్రిల్ 19) ఆయన హైదరాబాద్‌లోని ఫిల్మ్ చాంబర్‌లో పత్రికా ప్రతినిధులతో మాట్లాడారు.
Samayam Telugu | Updated:
Apr 19, 2018, 07:36PM IST
వర్మా.. శ్రీరెడ్డిని వాడుకొని ఇలా చేస్తావా?: అల్లు అరవింద్
శ్రీరెడ్డి అన్నది 20 శాతం అయితే.. రాంగోపాల్ వర్మ పన్నిన పన్నాగం 80 శాతం అని సినీ నిర్మాత అల్లు అరవింద్ ఆరోపించారు. తల్లి లాంటి తెలుగు పరిశ్రమకు వర్మ ద్రోహం చేస్తున్నాడని మండిపడ్డారు. గురువారం (ఏప్రిల్ 19) ఆయన హైదరాబాద్‌లోని ఫిల్మ్ చాంబర్‌లో పత్రికా ప్రతినిధులతో మాట్లాడారు. ఇండస్ట్రీలో లైంగిక వేధింపులపై ఎవరైనా ఫిర్యాదు చేస్తే రహస్యంగా విచారణ జరిపి బాధ్యులు అని తేలితే కఠినంగా వ్యవహరిస్తామని, ఆయా సంస్థల నుంచి తొలగిస్తామని పేర్కొన్నారు. ఈ సందర్భంగా దర్శకుడు రామ్ గోపాల్ వర్మపై విరుచుకుపడ్డారు.
‘శ్రీరెడ్డి ఎమోషనల్‌గా వస్తే ఆ అమ్మాయిని నువ్వు వాడుకుని ఇలా చేస్తావా? సాఫ్ట్‌ మర్డర్స్‌ చేయించే క్రిమినల్‌ రామ్‌ గోపాల్‌ వర్మా.. నీ బ్యాక్‌ గ్రౌండ్‌లో ఉండి చేయించింది ఎవరు? నీ కుట్ర భాగస్వాములు ఎవరు? వీటికి సమాధానం చెప్పాలి. మీడియా, సోషల్‌మీడియా చాలా వేగంగా ఉన్నాయి. ఇలాంటి డ్రామాలు, పన్నాగాలు.. మాకు పీఆర్పీలోనూ జరిగాయి’ అని అల్లు అరవింద్ అన్నారు.
‘బాహుబలి’ సినిమాతో అంతర్జాతీయంగా తెలుగు సినిమా సత్తా చాటుతుంటే.. తెలుగు ఇండస్ట్రీ ద్వారా గుర్తింపు సంపాదించి ఇప్పుడు తల్లి లాంటి తెలుగు పరిశ్రమకే రామ్‌గోపాల్‌ వర్మ ద్రోహం చేస్తున్నాడని అల్లు అవరింద్ దుయ్యబట్టారు.
నీ తల్లిని ఆ నాలుగు ఇంగ్లిష్ అక్షరాలతో తిట్టిస్తే..
ఇండస్ట్రీలో అందరూ సిగ్గుపడుతున్న దాంట్లో వర్మా పాత్ర ఉందని అల్లు అరవింద్ విమర్శించారు. ‘వర్మా.. తల్లి పాలు తాగి రొమ్ము కొరకాలని నీకు ఎందుకు అనిపించింది. ఇలాంటి నీచుణ్ని ఏం చేస్తారో ఇండస్ట్రీ పెద్దలకే వదిలేస్తున్నా’ అంటూ ఆయన ఆగ్రహం వ్యక్తం చేశారు.
‘‘నీ తల్లిని నాలుగు ఇంగ్లిష్ అక్షరాలతో బూతులు తిట్టిస్తే ఆ బాధ ఎలా ఉంటుందో నీకు అర్థమవుతుంది. కానీ, మేం అలాంటి నీచమైన పని చేయం. అమ్మాయి ఎమోషనల్‌గా వెళ్లి ‘రామ్‌గోపాల్‌ వర్మ ఇలా అనిపించాడు’ అని చెప్పేలోపే ఇదంతా ‘నేనే చేయించా’నని వీడియో బయటపెట్టి చీప్‌ ట్రిక్‌ చేస్తున్నావు. ‘సురేష్‌ ఫ్యామిలీ ఏమవుతుందోనని ఆందోళనతో మాట్లాడి డబ్బులు ఆఫర్‌ చేశా’ అని చెబుతున్నావు’’ అని అల్లు అరవింద్ మండిపడ్డారు.
డియర్‌ పవన్‌..
ఫ్యామిలీ షేడ్‌ పడకుండా ఒంటరిగా ప్రజల్లోకి వెళ్తున్న పవన్ పంథాను గౌరవించి తామంతా ఆయనకు దూరంగా ఉంటున్నామని అల్లు అరవింద్ తెలిపారు. పవన్ కళ్యాణ్ హితం కోరుతూ పలు సూచనలు చేశారు. పీఆర్పీలోనూ ఇలాగే అనేక కుట్రలు జరిగాయని, అది తట్టుకోలేక ఇవాళ మీడియా ముందుకొచ్చి మాట్లాడుతున్నానని ఆయన అన్నారు.
‘ఒక మనిషి ఎదుగుతుంటే ఎలా దెబ్బ తీయాలనే కుట్ర ఇది. పవన్‌ కళ్యాణ్‌ మీద ఉన్న కసిని రామ్ గోపాల్ వర్మ.. శ్రీరెడ్డి ద్వారా తీర్చుకుంటున్నాడు. చిరంజీవి కుటుంబం అంటే నీకు పడదు గనుక, సురేష్‌ కుటుంబాన్ని కాపాడుతానంటూ ఇంత నాటకమాడతావా.. ఇదంతా నీకు అవసరమా..’ అని అల్లు అరవింద్ ప్రశ్నించారు.
మహిళా సంఘాల నేతలూ..
మహిళా సంఘాల నేతలు చిత్ర పరిశ్రమ కుశించిపోయేలా మాట్లాడొద్దని అల్లు అరవింద్ సూచించారు. హత్య కేసులో కత్తితో పొడిచిన వారికంటే హత్యకు ప్రణాళిక పన్నిన వారికే ఎక్కువ శిక్ష పడుతుందని గుర్తు చేశారు. ప్రస్తుత కేసులోనూ శ్రీరెడ్డి కంటే ఆమె వెనుక ఉండి మాట్లాడిస్తున్న వారిపైనే ఎక్కువ చర్యలు ఉంటాయని తెలిపారు.
‘సినీ పరిశ్రమలో సీనియర్‌గా నాకంటూ ఓ బాధ్యత ఉంది. రెండు మూడు తరాలుగా చిత్ర పరిశ్రమను నమ్ముకుని బతుకుతున్నాం. పరిశ్రమలో ప్రతి సంస్థ ఓ కమిటీ పెట్టుకోవాలి. ప్రభుత్వ నిబంధనల ప్రకారం కమిటీ పని చేయాలి’ అని అల్లు అరవింద్‌ సూచించారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.